VENDIM
Nr. 421, datë 10.6.2026

PËR TRANSFERIMIN NË PRONËSI TË BASHKISË POGRADEC TË PASURIVE 9/1+1-4 DHE 9/1+1-5, ZONA KADASTRALE 8581, ME VENDNDODHJE NË NJËSINË ADMINISTRATIVE POGRADEC, DHE PËR NJË SHTESË NË VENDIMIN NR. 1240, DATË 10.9.2008, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË POGRADEC, TË QARKUT TË KORÇËS”, TË NDRYSHUAR

Në mbështetje të nenit 100 të Kushtetutës dhe të neneve 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Kryeministrit, Këshilli i Ministrave 

VENDOSI:

1. Transferimin në pronësi të Bashkisë Pogradec të pasurive 9/1+1-4 dhe 9/1+1-5, zona kadastrale 8581, me vendndodhje në Njësinë Administrative Pogradec, sipas formularit gjithsej 1 (një) fletë dhe planimetrive, gjithsej, 2 (dy) fletë, që i bashkëlidhen këtij vendimi dhe janë pjesë përbërëse të tij, me qëllim për t’u përdorur në fushën e strehimit social.
2. Pasuritë e përcaktuara në pikën 1, të këtij vendimi, i shtohen listës së inventarit, që i bashkëlidhet vendimit nr. 1240, datë 10.9.2008, të Këshillit të Ministrave, “Për miratimin e listës përfundimtare të pronave të paluajtshme publike shtetërore, që transferohen në pronësi ose në përdorim të Bashkisë Pogradec, të qarkut të Korçës”, të ndryshuar.
3. Bashkisë Pogradec i ndalohet të ndryshojë destinacionin e pasurive të përcaktuara në pikën 1, të këtij vendimi.
[bookmark: _GoBack]4. Ngarkohen Bashkia Pogradec dhe Agjencia Shtetërore e Kadastrës për zbatimin e këtij vendimi. 
 Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu

